V sezoni 1986 je dirkalnik dobil že svojo prvo dirko za Veliko nagrado Brazilije, kjer je zmagal Piquet, nato pa je s štirimi zmagami v srednjem delu sezone boj za naslov prvaka napovedal Mansell. Williamsovi uslužbenci so bili pretreseni ob hudi nesreči šefa moštva, Franka Williamsa, zaradi katere je ostal invalid. Alain Prost pa je izkoristil dejstvo, da sta si Piquet in Mansell odžirala točke, in z zmago na zadnji dirki za Veliko nagrado Avstralije, kjer bi za naslov Mansell potreboval le tretje mesto, toda po nepotrebnem je priganjal dirkalnik in končalo se je z znamenito eksplozijo pnevmatike, osvojil naslov prvaka. Toda devet zmag in še deset uvrstitev na stopničke obeh dirkačev je bilo dovolj za konstruktorski naslov prvaka.